b"\n_START_ARTICLE_\nObelisco dos Cant\xc3\xb3ns\n_START_SECTION_\nHist\xc3\xb2ria\n_START_PARAGRAPH_\nEl 1893, l'ajuntament coruny\xc3\xa8s va crear un comit\xc3\xa8 ad hoc, que va decidir que el monument no fos nom\xc3\xa9s un homenatge a Linares Rivas, sin\xc3\xb3 que tamb\xc3\xa9 tingu\xc3\xa9s utilitat p\xc3\xbablica, amb un rellotge i aparells meteorol\xc3\xb2gics._NEWLINE_El monument fou projectat pel mestre d'obres Gabriel Vitini Alonso, i la cimentaci\xc3\xb3 per l'arquitecte municipal Antonio de Mesa. Aix\xc3\xb2 es degu\xc3\xa9 que la cimentaci\xc3\xb3 fou pagada per l'ajuntament, mentre que el monument en si es va construir gr\xc3\xa0cies a la recaptaci\xc3\xb3 obtinguda per subscripci\xc3\xb3 popular, i els mestres d'obra eren els que projectaven la majoria d'obres privades de l'\xc3\xa8poca, professi\xc3\xb3 que m\xc3\xa9s tard va passar a l'aparellador i m\xc3\xa9s tard a l'arquitecte t\xc3\xa8cnic o enginyer d'edificaci\xc3\xb3. El monument el va fer el constructor Jos\xc3\xa9 Escudero, que va cobrar 1.995 pessetes._NEWLINE_L'alcalde Alfonso Molina va decidir el 1952 augmentar l'al\xc3\xa7ada de l'estructura, ja que els edificis de la zona havien augmentat en al\xc3\xa7\xc3\xa0ria i desmereixien el monument._NEWLINE_A la base de l'obelisc, estan gravats en plaques de bronze les dades geogr\xc3\xa0fiques i clim\xc3\xa0tiques extremes de la ciutat."